محمد

محمد بن عبد الله نبى المسلمين و رسول من الله لكل الناس. اتولد محمد فى مكه فى شبه الجزيره العربيه سنه 571. شخصيه النبى محمد ليها تاثير كبير فى التاريخ, لان حياته و اعماله و افكاره تمت مناقشتها كتير من انصاره و خصومه على مر القرون, بيعتبر القران مصدر اساسى لحد نعرف سيره النبى محمد, ابوه كان اسمه عبد الله بن عبد المطلب و امه آمنة بنت وهب.

نسبه 
اسمه بالكامل هوا (محمد بن عبد الله بن عبد المطلب (و اسمه شيبة) بن هاشم (و اسمه عمرو) بن عبد مناف (و اسمه المغيره) بن قصى (و اسمه زيد) بن كلاب بن مره بن كعب بن لؤى بن غالب بن فهر بن مالك بن النضر (و اسمه قيس) و هوا قريش بن كنانه بن خزيمه بن مدركه (و اسمه عامر) بن الياس بن مضر بن نزار بن معد بن عدنان.

وصف شكله 

فى اغلب التقاليد السنيّه و بعكس التقاليد الشيعيه, المسلمين بيحرمو رسم صورة النبى محمد فى صور. الصحابه وصفو شكله فى كتب كتيره زى كتاب الشمائل المحمدية للترمذى.
  لون بشرته: كان ازهر اللون, مش ابيض امهق (يعنى مش شديد البياض و البرص), و لا بالآدم (الاسمر).
 راسه و اوباره: كان ضخم الراس, عظيم الهامه و كان شديد سواد الاوبار و ما كانش شعره مجعد و لا مرسل و كان اوباره بتوصل نص ادانه ساعات و بيرسله ساعات فيوصل شحمة ودنه او بين ودانه و عاتقه, و اطوله يصول اكتافه لو ما حلقش فتره طويله و ما حلقش راسه فى سنين الهجره الا عام الحديبيه و عام عمرة القضاء, و عام حجة الوداع. كان بيرسل شعره, بعدين بقى يفرقه من نص راسه و اتوفى و مافيش فى راسه و لحيته عشرين وبره بيضا.
 جسمه: كان فخم مفخم, اللى يشوفه بديه هيبه, و اللى بيخالطه بيحبه. و كان راجل مربوعً, مش طويل و لا قصير, و كان اطول من اللى بيمشى معاهم و فى المجلس بيكون كتفه اعلى من الجالسين. و كان معتدل الخلق, حسن الجسم, متماسك البدن, انور المتجرد (ما تجرد من جسده).
 عنقه: كانت عنقه كانها عنق دميه فى صفاء الفضه.
 ايديه: كان طويل الزندين (الذراعين) فيهم شعر كتير, و كفه كبير غليظ الاصابع و اصابعه طويله.
 ابطاه: كان ابيض الابطين, و هياا من علامات النبوه.
 منكبيه و صدره و بطنه: كان منكبيه واسعين, فيهم شعر كتير زى اعلى صدره و ما كانش داه فى الثديين و البطن, عريض الصدر و طويل المسربه (النقره اللى فوق الصدر) و السره بشعر زى الخيط.
 مفاصله: كان ضخم المفاصل.
 خاتم النبوه: غده حمرا زى بيضة الحمامه, او الهلال, فيها شعرات مجتمعات كانت بين كتفيه و هيا من علامات النبوه.
 وجهه: كان وشو مستوى سهل الخدين ما كانش مستدير اوى.
 جبينه: كان واسع الجبين و الجبين طول و عرض مستوى.
 حواجبه: كانت حواجبه قويه مقوَسه و متصلين اتصال خفيف بيبان لما يكون مسافر بسبب غبار السفر بينهم عرق يدره الغضب.
 عيونه: كان شق العينين طويل  و سواد العينين شديد  فى بياضها حمره و هيا من دلائل نبوته و كانت عيونه واسعه جميله ليها رموش طويله كتيره اللى يشوفه يفتكره متكحل
 انفه: اللى يشوفه يقول انه عنده ارتفاع فى قصبة الانف مع استواء اعلاها و اشراف الارنبه لقدام و كان مستقيم و طويل فى وسطه شوية ارتفاع مع دقة ارنبته.
 بقه و اسنانه: كان واسع, بشفايف لطيفه و فى اسنانه رقة و تحدد و تفرق.
 اللَحيه: كانت كتيره منابت الاوبار و كان عنده شعر تحت الشفة السفلى و فوق الدقن, بارزه.
 رجليه: كانو ضخمين مالهمش اخمص.

مصادر سيرته 
 القرآن :يبعتبر القرءان هوا المصدر الرئيسى لحياة النبى محمد لكن القرءان ماتكلمش عن كل حاجه عن حياته لان القرءان منزل لتعليم الناس امور الدين و الدنيا و لتعليم التدبر فى خلق السماوات و الارض اكتر من انه كتاب لسرد القصص.
 السنه النبويه بتعتبر تانى اهم مصادر التشريع الاسلامى عموما بعد القرءان ,و السنه النبويه هيا كل حاجه اتاخدت عن الرسول من قول او فعل.
 كتب السيره و دى كتب كتبها بعض المسلمين مستوحاه كلها من القرءان و السنه و اترتبت على حياة النبى من اولها لاخرها.

لينكات برانيه

مصادر 

اسلام
شخصيات دينيه
انبيا و رسل بحسب المعتقد الاسلامى
انبيا و رسل
هاشميين
مشاهير
مؤسسين ديانات